Korkeelle, korkeelle, keinut ja kiikut!
Korkeelle, korkeelle, keinut ja kiikut,
 kaunis on taivas, ihana maa,
 valkean yöhyen suuret roihut
 uhrisavua suitsuttaa,
 tarjoo nuori ja hilpeä kansa
 uhrinsa kauniin jumalilleen,
 korkeelle, korkeelle, keinut ja kiikut,
 juhannusvalkeat valloilleen!

 Luonto on vehmas ja kukkia täynnä,
 lempensä leikkiin se unhoittuu,
 ruistähkä heilimähetkessä keinuu,
 tuhlaa tuoksuja pihlajapuu,
 valvovat yön yli auringon lapset,
 autuus, ah, helmassa auringon,
 maan sulotyttären keltakultahapset
 ilon ikihelmillä kastettu on.